KOMUNIKÉ

	Národná stratégia trvalo udržateľného rozvoja bola vypracovaná v rámci projektu „Podpora trvalo udržateľného rozvoja v SR“, ktorý sa realizoval prostredníctvom Regionálneho environmentálneho centra Slovensko za finančnej podpory Rozvojového programu OSN (UNDP) a garancie Ministerstva životného prostredia SR. Tento vrcholový rozvojový dokument bol vytvorený za účasti zástupcov orgánov a organizácií hlavných skupín spoločnosti v zmysle AGENDY 21. Návrh stratégie bol vypracovaný podľa   princípov participatívnosti, transparentnosti a vertikálnom prístupe zdola nahor, takže výsledné riešenie predstavuje vysoký stupeň demokratičnosti, ktorý by sa mal premietnuť hlavne do decíznej sféry štátu. Zároveň tento krok podporil  plnenie uznesenia vlády SR č. 655/1998 o uplatňovaní AGENDY 21 v Slovenskej republike a vytvoril predpoklady pre zabezpečenie trvalo udržateľného rozvoja v Slovenskej republike.

	Národná stratégia trvalo udržateľného rozvoja  v súčasnosti predstavuje najnovšie možnosti uplatnenia vysoko efektívnych princípov v oblasti globálneho rozvoja štátu, pri rešpektovaní rozvojových dokumentov trvalo udržateľného rozvoja OSN, OECD a EÚ, keď integruje kľúčové stratégie a koncepcie všetkých rezortov do výsledného dokumentu. Slovenská republika vypracovaním Národnej stratégie  trvalo udržateľného rozvoja, sa zaradila medzi najvyspelejšie štáty sveta, ktoré takéto dokumenty už majú vypracované a prispieva takto k dosiahnutiu vyššieho stupňa globálnej bezpečnosti v Európe a vo svete.